UBERA ARANZETA (EH Bildu, 2014-02-27):
Saiatu naiz proposamen honekin pedagogia lana egiten eta horregatik gure motibazioa luze egin genuen eta gainera bi hizkuntzatan, euskaraz eta gazteleraz, mundu guztiak oso ondo ulertzeko bezala.
Eta hemen argi eta garbi ikusten zein den gure proposamenaren helburua. Rojo anderea, euskal selekzioaren inguruko proposamena ekarri nuen Legebiltzar honetara eta eztabaidatu zen. Eta hemendik aurrera ere, egoki ikusten dugunean ekarriko dugu eta eztabaidatuko dugu. Ez dit falta egiten ez dakit zer-nolako proposamen mozorrotu beste gauza batzuk bultzatzeko eta sustatzeko.
Esan dudan bezala, saiatu naiz pedagogia lanak egiten baina badirudi ulertzeko zailtasunak izan dituzuela edo agian ez naiz oso ondo esplikatu, ez dakit. Agian Werten metodologia edo pedagogia erabiliko izan banu hobeto ulertuko zenidaten edota aurreko Lópezen Gobernuak sustatuko curriculumean jasotako edukiekin agian hobeto lortuko nuen helburua lortzea. Baina sentitzen dut, nire asmoa ona zen.
Baina hemen ikusten dudana da beti dagoela aitzakiaren bat, beti dago komodinen bat, komodin nazionalista edo komodin identitarioa hainbat esparrutan hobekuntzak ez txertatzeko, aldaketak ez bideratzeko. Eta gustatu edo ez gustatu, kirolean behar-beharrezkoa ere da aurrera egitea baldin eta kirol egitura indartsu bat nahi baldin badugu.
Zoritxarrez, ikustea besterik ez dago kirol batzordetik, eta ez dut jakin nahi Gobernu eta erakunde desberdinetatik zenbat talde ari diren pasatzen dituzten zailtasunei erantzunak bilatzen: Zailtasun ekonomikoak, azpiegitura aldetikoak eta abar luze bat.
Eta ez daukagu erantzunik ez daukagulako kirol egitura potente bat. Ez daukagu eta ez gara gai zeren eta gaude estankatuak Espainiako Federazioaren egitura zaharkituan oinarritzen den lehiaketa esparru batetan oinarrituta gaudelako.
Eta bada garaia hausnarketa sakon bat egiteko eta kirol bikaintasuna lortzeko, eraginkortasunez, azkenean kirol taldean eta kirolarien errendimendurik hoberena, maila altuena bilatzeko mundu mailan, nazioarte mailan eta baita Estatu mailan ere.
Esan dugu hau ez dela murrizketa bat. Guztiz kontrakoa, hobekuntza; hobekuntzaren bideari egitea, hausnarketa bat egitea eta gure motibazioan eta gure proposamenean puntuz puntu hori guztia azaltzen da.
Azaltzen da ere kirol bakoitzaren ezaugarriak, singularitateak kontutan hartuta zeren eta kirol modalitate guztietan ezin dugu berdin jokatu. Desberdin jokatu beharra dago baldin eta benetan aipatzen dugun kirol bikaintasun hori lortu nahi baldin badugu.
Eta horrek gure partetik esfortzu bat eskatzen du kirol egitura iraunkorra izateko zentzu guztietan, baita ekonomikoki ere.
Gaixotasun Arraroen Munduko Eguna dela eta
...badugu eta horrek gure partetik esfortzu bat eskatzen du, esfortzu bat kirol egitura iraunkorra izateko zentzu guztietan, baita ekonomikoki ere, zeren ez dauka zentzurik ez dakit zein kategorietan ez dakit zein kirol taldeek –berdin zait, futbolean, saskibaloian–, ez dakit zenbat mila kilometro aste bukaerero egitea kirol mailan lorpena ez duenean ezer suposatzen, ez duenean asebetetzen.
Eta bai ordea zama ekonomikoa eta maila pertsonalean ere izugarrizko zailtasunak eta oztopoak, bai beraien proiektu pertsonalak garatzeko eta baita kirolarien profesionaltasunaren statusa ere.
Orduan, benetan borondatea baldin badaukagu maila gorenarena lortzeko kirolean ere, lehen esan dudan bezala, kirolak gizarte aurreratu batetan ikaragarrizko garrantzia izan beharko lukeelako, nazioarte mailan suposatzen duenagatik, ekonomikoki suposatzen duenagatik, osasun esparruan suposatzen duenagatik.
Eta guzti horrek, gaur nolabait goimailako eta errendimenduko lehiaketetan zentratu gara, guzti horrek suposatzen duen eta duen katearengatik eta egituragatik adin txikikoenerarte eta kirol praktika osasuntsuan pertsona guztiak egin beharko genukeenean, eta abar eta abar luzean.
Orduan, zer daukagu galtzeko? Zer daukagu galtzeko gaur egun dauden lehiaketa markoak aztertzea eta hor detektatzen ditugun ahuleziak, indar-guneak kontutan hartuta kirol lehiaketa euskal esparru markoa definitzeko.
Eta gainera gure zioan argi ikusten da ez dugula inor baztertzen, baizik eta zabaldu egiten ditugula gure mugak, helburua daukagulako kirolak eta kirolariak, inolako erabilpenik gabe, interes orokorraren izenean, nahiz eta batzuk beti aitzakiak eta komodinak bilatu behar dituzten hobekuntzei, aurrerapenari, etorkizunari oztopoak jartzeko.
Eta zoritxarrez baita kirolean ere.